2016-2017 оқу жылындағы жазғы демалыс

кезіндегі «Қарлығаш» балалар ойын алаңқайының ІІ ауысым бойынша есебі.

Тәрбиешілер: Рахметова Г.А.

Нурмагамбетова А.С.

Көркем негізгі мектебінің 2016-2017 оқу жылындағы жазғы

демалыс кезіндегі «Қарлығаш» балалар ойын алаңқайының

ІІ ауысым бойынша есебі.

Жазғы демалыс кезіндегі «Қарлығаш» балалар ойын алаңқайының

ІІ ауысымы 10.07.- 21.07. 2017. аралығында берілген жоспар бойынша жүргізілді.

Мақсаты:

«Қарлығаш» балалар ойын алаңқайына келген әрбір оқушыны алдымен адамгершілікке , жауапкершілікке , ұйымшылдыққа тәрбиелей отырып , оқушылардың жазғы демалыс уақытын тиімді пайдалана білуге үйрету. Балалардың жаз мезгіліндегі демалысын , сауықтыруы мен тиімді , әрі мағыналы өткізуге жағдайлар жасау , қауіпсіздік ережелерін үйрене отырып , салауатты өмір салтын қалыптастыру, рухани және мәдени білімдерін жетілдіру, Отанға деген патриоттық сезімін арттыру,

құзырлы оқушы тәрбиелеу.

Міндеттері:

-Ойын алаңқайына балалардың уақытымен , толық келулерін қадағалау;

-Әр күнді бағдарлама бойынша ұйымдасқан түрде өткізу;

-Балалардың ойын алаңындағы ертеңгілік дене жаттығуларын , қимыл-

қозғалыс ойындарын бақылауға алу;

-Саяхат және жорық кезіндегі қауіпсіздік ережелерінің сақталуын еске

алу , бақылау;

-Алаңқай жағдайында бірыңғай тәртіпте салтанатты жиындар өткізу ; үш тілде білім беру мақсатында шаралар өткізу;

-Сурет, қолөнер тақырыптарында шығармашылық қабілеттерін арттыру мақсатында көрме , конкурстар ұйымдастыру;

-Ұлттық ойындар, логикалық және спорттық ойын түрлері арқылы балалардың қызығушылығын арттыру.

Балалар жоспар бойынша қауіпсіздік ережелерімен таныстырылып , тәрбиешілер өз міндеттерін қолға алды.

Тәрбиешінің міндеттері:

Балалардың тәрбиесі мен өмір қауіпсіздігін ұйымдастыруды жоспарлайды.

Балалардың өзін-өзі жақсы сезінуі үшін жақсы жағдайды ұйымдастыра отырып , әр күндік жоспар жүргізеді.

Демалу мерзіміне көмек көрсете отырып күн тәртібін орындауды ұйымдастырады.

Мереке мерзіміне көмек көрсете отырып күн тәртібін орындауды ұйымдастырады.

«Қарлығаш» балалар ойын алаңқайы төмендегі күн тәртібі бойынша жұмыс жүргізді:

10.00 - 10.15 Таңертеңгі линейка

10.15 - 10.30 Ертеңгілік жаттығу

10.30 - 10.45 Тіл дамыту.

10.45 - 11.45 Жоспар бойынша жұмыс

11.45 - 12.30 Оқу машықтарын дамыту

12.30 - 13.00 Тіл мәдениеті.

13.00 - 13.15 Бүгінгі күннің қорытындысы

Жазғы демалыс кезіндегі «Қарлығаш» балалар ойын алаңқайының

ІІ ауысымы 10.07.- 21.07. 2017 аралығында жұмыс берілген жоспар бойынша жүргізілді. Алаңқайдың ІІ ауысымында бастауыш сынып оқушыларынан 13 бала дем алды.

Балалар екі топқа бөлінді.

І топ «Қырандар» 7 бала , ІІ топ «Балдырған» 6 бала

Тәрбиешілер : Рахметова Г.А., Нурмагамбетова А.С.

Мед.бике Касенова А.А. жұмыс істеді.

Мектеп жанынан ашылған алаңқайдың әр күнін қызықты да , тиімді өткізуге тырыстық. «Қарлығаш» алаңқайының салтанатты ашылуы мерекелік бағдарламасы өткізілді. Балалар лагерь туралы әндер айтып , би билеп, тақпақтар айтты. Көңіл күйлері көтеріңкі болып , мерекелік шаттық орнады. Кейбіреулері суреттер салды.

Алаңқайдың әр күнін қызықты өткізу мақсатында өткізілген іс-шаралар:

«Қарлығаш» алаңқайының салтанатты ашылуы мерекелік бағдарламасы , «Жаз және мен» суреттер салу сайысы , «Үштілділік – тұғырың» ойындар ойнату , « Ұлттық ойындар» , «ЕХРО 2017» көрмесі жайлы бейне жазба , «Мен әншімін» конкурсы , «Табиғат тамашалары» ауыл сыртына саяхат , «Ертегілер әлемі» , «Қош , лагерь -2017» мерекелік концерті өткізілді. Барлық балалар сурет салу сайысына , спорттық ойындарға , ән және би байқауларына , мәнерлеп өлең оқу сайыстарына белсене қатысты. Үш тілде білім беру мақсатында оқушылармен жұмыстар жүргізілді. Күнделікті өмірде қолданып жүрген нәрселерінің атауларын қазақ

тілінде , орыс тілінде және ағылшын тілінде қалай аталатынын үйренді.

Оқушылар дем алып , ауыл маңының табиғатына саяхатқа шығып , табиғатты тамашалады. Балаларға жеке бас тазалығы және гигиенасы жайлы медбике лекция өткізді.

Балалардың әр күні қызықты өтіп , әр күн соңында қорытынды жасалып отырды.